PRAEFATIO. 
Primo valetudine gravi et longa, tum morte praematura impeditus est 
Victor Jernstedt, collega desideratissimus, quo minus hanc editionem ad finem 
perduceret. Itaque cum paginas 1 — 56 sic, ut nunc se habent, typis exscriptas, 
paginarum autem 57 — 80 specimina bis terve correcta reliquisset, cetera ego illo 
Refuncto pro viribus meis administravi. Ut in aliis operis partibus uti copiis ab 
illo paratis secundum leges, quas ipse sibi statuerat, diligenter studui, ita summam 
eorum, quae de editionis consilio subsidiis rationibusque disseram, adversariis 
debeo, quibus ille de eisdem rebus nullo certo tractandi ordine aut tenore servato, 
sermone modo latino adhibito, modo rossico, modo germanico egerat, in iustae 
praefationis formam hanc materiem aliquando redacturus. 
Librum Syntipae pbilosoplii x ) a Michaele Andreopulo homine gram- 
matico e syriaco graece conversum esse constat, ex quo Mattbaei in praefatione 
Syntipae quae feruntur fabularum 1 2 ) Lipsiae a. 1781 editarum versiculos illos pu- 
blici iuris fecit, qui in codice Mosquensi libro Syntipae praemissi (p. 2 nostrae edi- 
tionis) leguntur. Hinc profectus Boissonade etiam illam «DeSyntipa et Cyri filio 
narrationem», quam e duobus codicibus Parisinis a. 1828 edidit, Andreopulo 
adscripsit, tametsi horum codicum neuter metricum ilium prologum habet. Non 
defuerunt quidem, qui de syriaca graeci libri origine dubitarent, sed postquam 
syriacum libri exemplar a Roedigero inventum a Baethgeno editum est, haec 
dubitatio conticuisse videtur. Cf. Fr. Baethgen, Sindban oder die sieben weisen 
Meister syrisch und deutsch, p. 5 sq., et Th. Nöldeke, Zeitschr. d. Deutsch. 
Morgenl. Gesellschaft, XXXIII (a. 1879), p. 513. 
1) Nam libri titulum fuisse Βίβλος Συντίπα του φιλοσόφου apparet ex p. 3, 2 nostrae 
editionis. Factum esse titulum ad similitudinem eorum titulorum Veteris Testamenti librorum, in 
quibus genitivo casu non ii indicantur, a quibus libri scripti esse feruntur, sed ii, quorum res 
gestas narrant, putavit Jernstedt. 
2) Quas fabulas suspicabatur Jernstedt, eodem fortasse iure et simili ratione ad Syntipam 
relatas, qua adagiorum parvam syllogen ad Aesopum, ansam dedisse ad lectionem μυθογρά- 
φους in metrico libri prologo (p. 2, 2 sq.) iu μυθογράφου depravandam falsoque loco collo- 
candam, quamquam sane fieri potuisse, ut ideo fabulae Syntipae tribuerentur, quod bic propter 
ilium librarii errorem mytbograpbus babitus esset, neminem cnim nescire μυθογράφους appel- 
latos esse et aliarum narrationum auctores et earum, quas nos fabulas appellare soleremus. 
* Зап, Ист.-Фпл. Отд. 
I 
